projecte-aina/catalan_government_crawling huggingface dataset:
L'objectiu de la present licitació és proporcionar a la Direcció General d'Afers Marítims i Pesca de la Comissió Europea assessorament científic expert sobre qüestions relacionades amb la conservació dels ecosistemes marins, els recursos biològics marins i la gestió de les reserves pesqueres.
Amb aquesta licitació es pretén seleccionar experts altament qualificats en ciències relacionades amb la pesca per tal d'oferir els millors consells científics que s'empraran, a petició, per mitjà de sol·licituds de servei específiques.
El contractista també haurà de proporcionar estudis específics i participar en certes reunions d'acord a les necessitats i prioritats identificades per la Direcció General d'Afers Marítims i Pesca i l'autoritat contractant.
S'espera també que el futur contractista col·labori i mantingui el contacte amb organitzacions rellevants (per exemple, instituts nacionals/equips universitaris/equips d'investigació),
organitzacions regionals de gestió pesquera (RFMOs), acords d'associació de pesca sostenibles (SFPAs), etc.
La licitació consistirà bàsicament en la realització d'estudis i serveis que sovint es duran a terme en terminis relativament ajustats.
La present convocatòria s'emmarca en programa de treball sobre Nanotecnologies, Materials Avançats, Biotecnologia i Fabricació i Processament Avançat de l'Horizon 2020, sota el nom de "Transformant la indústria europea".
La indústria manufacturera és el motor clau per a la creació de riquesa i ocupació a Europa, contribuint significativament a la millora de la qualitat de vida dels ciutadans.
La indústria manufacturera produeix més de les tres quartes parts de les exportacions europees i genera més del 15% del PIB europeu.
El repte fonamental per a la indústria europea és passar d'un avantatge competitiu basat en els costos a un valor afegit.
Les fàbriques del futur aporten un valor europeu afegit ajudant a les empreses manufactureres, incloent les pimes, a fer les adaptacions necessàries en termes d'excel·lència i flexibilitat en la fabricació, incloent el desenvolupament de competències, per capitalitzar la creixent demanda de productes més personalitzats i de major qualitat.
Tot plegat requereix una transició cap a un sector de fabricació flexible, digitalitzat i impulsat per la demanda, amb un menor consum d'energia i generació de residus, que caracteritzi la quarta revolució industrial.
Els tòpics que la present convocatòria inclou tenen, doncs, per objectiu donar suport a la indústria per a desenvolupar noves tecnologies de fabricació, optimitzar els entorns de treball per a impulsar la transició cap a noves tecnologies, permetre productes més personalitzats i flexibilitat de producció subjacent, optimitzar la producció sostenible i augmentar la precisió, eficiència i fiabilitat en els diversos camps de producció.
Es podran presentar propostes en els següents topics:
BIOTEC-06-2020: Microorganismes reprogramats per a sensors biològics (IA)
CE-BIOTEC-09-2020: Upcycling de bioplàstics dels embolcalls de menjar i beguda (RIA)
DT-NMBP-23-2020: Pròxima generació d' organ-on-chip (RIA-LS)
NMBP-21-2020: Bastides biològiques per a la regeneració i reparació de teixits (RIA)
Aquesta convocatòria donarà suport al desenvolupament de noves infraestructures de recerca de primer nivell que ajudaran a Europa a respondre als grans reptes de la ciència, la indústria i la societat.
Facilitarà i donarà suport a la implementació i la sostenibilitat a llarg termini de les infraestructures de recerca identificades pel Fòrum Estratègic Europeu sobre Infraestructures de Recerca (ESFRI) i d'altres infraestructures de recerca de primer nivell mundial.
L'objectiu de les activitats serà donar suport al disseny conceptual i tècnic per a noves infraestructures de recerca que tinguin una clara dimensió i interès europeu.
S'hi inclouen tots els camps, sempre que s'emmarquin dins de la recerca.
Les activitats a realitzar han d'incloure:
La redacció dels conceptes, l'arquitectura i els plans d'enginyeria per a la construcció, tenint en compte l'eficiència dels recursos i l'impacte mediambiental així com, si s'escau, la creació de prototips
El treball científic i tècnic necessari per garantir que les comunitats d'usuaris científics exploten la nova instal·lació des del principi amb la màxima eficiència
Els plans per organitzar l'eficient gestió, preservació i prestació d'accés a les dades recopilades o produïdes per la infraestructura futura, d'acord amb els principis FAIR
Plans per integrar la nova infraestructura al paisatge europeu d'instal·lacions de forma coherent
El pressupost estimat per la construcció i la operació i les idees inicials sobre com aconseguir la sostenibilitat a llarg termini
La planificació dels serveis de recerca que seran proveïts a nivell internacional
Procediments i criteris per triar la localització de la infraestructura
La CE considera que les sol·licituds que s'emmarquin entre 1 i 3 milions d'euros permetran abordar més adequadament allò que es demana.
Malgrat això, les propostes que presentin altres quantitats no seran excloses de la convocatòria i gaudiran de les mateixes oportunitats.
La convocatòria s'obrirà el proper 25 de juliol de 2019.
El transport consumeix un terç de la demanda energètica total de la UE i és depenent del tot pel que fa a l'oli.
Al llarg dels últims anys s'han estipulat una sèrie de fites i progressos a assolir dins de l'àrea.
En aquest sentit, el desenvolupament de biocombustibles avançats, així com d'altres combustibles renovables, pot contribuir a reduir les emissions de carboni del sector del transport de la UE de forma rentable i millorar, entre d'altres, la diversificació energètica dins del sector mentre es promou la innovació, el creixement i l'ocupació a la UE.
El licitant haurà de presentar un estudi que englobi els punts següents:
L' Access City Award reconeix i celebra els esforços de les ciutats destinats a la millora de l'accessibilitat per a tots els seus ciutadans, per tal de garantir un accés igualitari i millorar la qualitat de vida dels seus habitants.
Pel 2020, s'espera que hi hagi 120 milions de persones amb discapacitat a la Unió Europea i, juntament amb l'envelliment de la població, és essencial que les ciutats siguin accessibles per a tothom.
El Premi Ciutat Accessible està obert a:
El pròxim 29 de novembre de 2019, la Comissió Europea premiarà als guanyadors de la desena edició dels Premis Access City (primer, segon i tercer lloc més quatre mencions especials).
Una vegada més, les ciutats seran premiades per la seva excel·lent tasca alhora de ser més accessibles per a les persones amb discapacitats i la gent gran.
Per celebrar aquesta gran fita, la Comissió Europea atorgarà un premi monetari a les ciutats guardonades:
L'objectiu d'aquesta licitació és promoure el desenvolupament de poderosos ecosistemes d'innovació d'alta tecnologia a les ciutats/regions europees per impulsar la transformació industrial i el creixement intel·ligent i sostenible.
L'objectiu és fomentar el lideratge i la col·laboració a les ciutats i regions de tots els agents econòmics, transformar els seus territoris i facilitar, en particular, l'accés de les pimes als talents, tecnologies avançades i macrodades, a models empresarials innovadors i a infraestructures d'avantguarda que les ajudin a crear els productes i serveis intel·ligents del futur.
El licitant haurà de dur a terme, com a mínim, les tasques següents:
L'objectiu del present contracte és proporcionar informació i dades detallades relatives a l'ús d'energia als sectors amb un alt consum d'energia de la UE i el seu potencial de millora pel que fa a l'eficiència energètica, per substituir els processos dominants per processos nous amb una menor petjada de carboni i per reduir les emissions de CO2.
Dins de la licitació hi entren els sectors següents:
Per cada un d'aquests sectors, s'identificaran productes o grups representatius per caracteritzar els principals processos de producció, els requisits energètics associats, els processos i els equips implicats que utilitzen energia.
S'establiran potencials de reducció de l'ús energètic i de les emissions de CO2, que cobriran:
Els elevats percentatges de persones joves que estan en situació d'atur, tot i haver obtingut una titulació reglada o laboral que les habiliten per accedir al mercat de treball, constitueixen una preocupació social àmpliament compartida per la societat catalana i pel Govern de la Generalitat, que l'ha assumit com una de les prioritats de l'acció del Govern.
En aquest sentit, s'ha obert la present convocatòria d'ajuts destinats a incentivar la contractació en pràctiques de persones joves beneficiàries del programa de Garantia Juvenil a Catalunya.
Podran ser entitats beneficiàries de les subvencions previstes en aquesta convocatòria:
a) Els ajuntaments de Catalunya,
b) Els consells comarcals de Catalunya,
c) Les entitats sense ànim de lucre constituïdes legalment i amb establiment operatiu a Catalunya.
El desglossament serà el següent: 7.800.000 euros destinats als ajuntaments, 1.950.000 euros destinats als consells comarcals i 3.250.000 euros destinats a les entitats sense ànim de lucre.
Les actuacions previstes dins d'aquesta convocatòria són elegibles en el Programa Operatiu d'Ocupació Juvenil (2014-2020) del Fons Social Europeu amb un cofinançament del 91,89%.
Pressupost: 13M € | Data límit: 15 dies a comptar des de l'endemà de la publicació de la resolució al DOGC (DOGC número 7913, a data del 09/07/2019)
L'objectiu general d'aquesta convocatòria és donar suport a una xarxa d'autoritats locals i regionals de la UE, amb prioritats i expertesa similar dins del camp, que mitjançant la col·laboració interregional contribuirà a crear una comunitat de pràctiques permanent en l'economia social, component clau d'un sistema econòmic europeu sostenible.
La convocatòria dels topics següents preveu crear oportunitats i incentius per participar en la col·laboració estratègica interregional i desenvolupar projectes de col·laboració entre les autoritats locals i regionals i els agents de l'economia social.
En aquesta convocatòria, hi trobem 4 topics diferents:
Contractació pública socialment responsable.
El pressupost és compartit entre els 4 topics.
Europa Creativa us convida a participar en la creació de la, compartint la vostra cançó europea preferida i gaudint de l'oportunitat de guanyar premis increïbles.
Participar és molt senzill, només cal que compartiu la vostra cançó europea preferida, proporcionant l'enllaç del compte oficial de YouTube de l'artista.
També haureu d'incloure un text de motivació explicant el motiu pel qual aquesta cançó ha de pertànyer a la llista de reproducció.
Podeu compartir un record feliç o alguna història al voltant de la lletra de la cançó.
L'enllaç i la breu descripció seran considerats com la vostra entrada en aquest concurs.
Totes les entrades han d'incloure el nom de l'artista i el títol de la cançó.
Només seran elegibles les cançons d'artistes europeus que resideixin o provinguin de qualsevol dels països del programa Europa Creativa.
La Direcció General d'Educació, Joventut, Esport i Cultura de la Comissió Europea (DG EAC) serà la responsable d'escollir les 20 cançons principals que conformaran la llista, basades en la seva popularitat en la plataforma.
Segons l'originalitat de la descripció, la DG EAC seleccionarà tres guanyadors.
Els guanyadors rebran vals en línia per a una experiència musical al seu gust.
Pel que fa a la distribució dels premis, el guanyador rebrà un val en línia per un valor de 200 €, el segon lloc un val en línia per un valor de 100 € i el tercer lloc rebrà un val per el valor de 75€.
Els guanyadors seran contactats via Facebook.
Ja s'ha obert la convocatòria per a participar al Berlinale Talents 2020, que tindrà lloc del 22 al 27 de febrer de 2020.
Aquesta iniciativa consisteix en una plataforma adreçada a talents professionals emergents del cinema i la televisió, i s'organitza des del Festival Internacional de Cinema de Berlín i amb el suport d'Europa Creativa MEDIA.
Berlinale Talents replega cada any aproximadament 250 creatius internacionals de diverses disciplines a Berlín.
El participants podran expandir els seus horitzons, compartir experiències amb experts i formar part de la creixent comunitat d'alumnes d'aquesta iniciativa.
La convocatòria s'adreça majoritàriament a realitzadors i creadors de sèries en les primeres etapes de la seva carrera professional que han realitzat dos o més curts, un llargmetratge o una sèrie de gran qualitat que han projectat internacionalment o han guanyat premis.
La mobilitat sempre ha estat una prioritat política de l'Agenda Europea de Cultura i un component crucial del programa Europa Creativa.
Al llarg dels últims anys, la mobilitat artística i cultural ha augmentat notablement en rebre més atenció política, tant des de la Unió Europea com des de nivell nacional.
A dia d'avui hi ha certes oportunitats de mobilitat, tant a nivell estatal com des de la UE.
Però manca difusió, expansió i aprofundiment.
Alhora, cap pla de mobilitat està enfocat en les necessitats dels artistes i dels professionals de la cultura.
El programa Europa Creativa dóna suport a la mobilitat d'artistes i/o professionals de la cultura, però només dins de projectes i plataformes de cooperació.
Els dos principals objectius de la convocatòria són:
Aquests dos grans objectius inclouen, alhora, les tres tasques següents:
La quantia màxima per participant és de 750.000 euros.
Així doncs, la Comissió Europea espera finançar dos projectes.
Paral·lelament, les activitats no començaran fins el febrer del 2020, en un projecte que tindrà una durada màxima de 16 mesos.
L'organització d'acollida és un moviment nacional d'educació no formal que valora el compromís voluntari, la forta voluntat política i la solidaritat social com a principis fonamentals.
La seva visió d'acció, afirmen, està influïda per la nostra visió ideal d'una societat on el progrés és social.
El respecte pels éssers humans i el medi ambient és un valor fonamental i compartit, i la llibertat d'escollir, de somiar i de resistir és innat i animat per tots.
Les seves activitats estan organitzades per a tothom, independentment del gènere, el bagatge cultural i la nacionalitat.
Des de la seva creació, SJ participa en la construcció i el manteniment de la pau mitjançant la promoció de connexions socials interculturals i internacionals a França i a l'estranger.
Tots els projectes de la convocatòria es duran a terme en zones rurals.
Els voluntaris viuran en habitacions compartides al lloc de la missió.
L'equip serà el responsable de cuinar i netejar.
A la casa s'hi acostumen a barrejar diferents edats (amb una mitjana d'edat de 22 anys) i nacionalitats, creant un ambient molt positiu alhora que intercultural.
En aquest sentit, s'ofereixen 9 projectes SVE de voluntariat europeu a França:
Les dates i els diferents pressupostos varien segons el projecte.
El Govern ha aprovat l'atorgament d'un total de 5.998.250 d'euros que es destinaran a afavorir l'autoocupació dels joves inscrits al Programa de Garantia Juvenil, amb càrrec al pressupost del Departament de Treball, Afers Socials i Famílies i a través del Servei d'Ocupació de Catalunya.
La Iniciativa d'Ocupació Juvenil o Garantia Juvenil és un dels mecanismes de la UE per a lluitar contra l'atur juvenil.
En concret, pretén la integració sostenible en el mercat de treball dels joves d'entre 16 i 30 anys, en particular d'aquells que no tenen feina i que no estan integrats als sistemes d'educació o formació, així com els joves que corren risc de patir exclusió social i els procedents de comunitats marginades.
Les subvencions, doncs, aniran destinades a facilitar l'accés al mercat laboral d'aquest col·lectiu mitjançant programes de formació, treball, emprenedoria i mobilitat internacional.
Aquest acord forma part de les polítiques d'ocupació i de suport al treball que impulsa el Govern i de les quals es podran beneficiar aquest any més de 460.000 persones.
La Xarxa Rural estatal ha fet una recopilació de projectes de bones pràctiques dels diferents Grups d'Acció Local de tot l'estat espanyol.
Tots d'ells constitueixen un exemple de bon ús dels fons rebuts per mitjà de les diferents mesures implementades pels Programes de Desenvolupament Rural (PDR) 2014-2020.
Dels 34 projectes recollits, Els Grups d'Acció Locals de Catalunya aporten 11 projectes.
Els PDR són instruments d'articulació de diferents actuacions i mesures que busquen impulsar el desenvolupament rural.
A Catalunya s'emmarquen dins del PDR.cat2020, amb el cofinançament del Fons Europeu Agrícola de Desenvolupament Rural (FEADER).
Els PDR persegueixen els objectius de fixar població en les zones rurals, aconseguir un nivell digne de benestar i harmonia amb el medi ambient, consolidar en el medi rural l'agricultura, la ramaderia i el sector forestal, protegir i recuperar el patrimoni natural, i aconseguir serveis i equipaments adequats per a les zones rurals.
Els projectes recopilats ho han estat a proposta dels propis promotors i de les diferents autoritats de gestió competents.
Cada comunitat autònoma ha proposat una sèrie de projectes segons els seus propis criteris, seguint una línia general, que pogués servir d'exemple i replicar-se en altres zones, àrees de coneixement o comunitats.
Els projectes catalans seleccionats estan inclosos en les següents línies d'acció impulsades a través dels PDRs:
El Consell Europeu de Recerca (ERC) ha anunciat un increment en la injecció anual de finançament per a projectes d'investigació i recerca per al proper 2020.
El Consell ha aprovat un pressupost d'uns 2.200 milions d'euros que donaran suport a 1.100 investigadors d'alt nivell.
Igual que en anys anteriors, la major part del finançament (61%) es destinarà a científics i acadèmics que es trobin en els inicis o meitat de la seva carrera.
Aquest finançament també suposarà la creació de 8.000 llocs de treball per a investigadors postdoctorals, estudiants de doctorat i altres investigadors que treballin en equips finançats per l'ERC.
Una altra de les novetats introduïdes respecte el Programa de Treball per al 2020 és un augment del pressupost destinat a les quanties que els sol·licitants poden sol·licitar per cobrir costos extraordinaris que excedeixin els límits de les beques Starting, Consolidator i Advanced.
Anteriorment, els sol·licitants de les Advanced grants podien sol·licitar fins a un milió d'euros en finançament addicional, mentre que els sol·licitants de les Starting i Consolidator podien sol·licitar fins a 500.000 i 750.000 euros respectivament.
A partir d'ara, totes tres subvencions podran sol·licitar un màxim d'un milió d'euros, mentre que el sostre per a les Synergy grants segueix sent de 4 milions.
Aquesta decisió té com a objectiu reflectir millor els costos reals de la investigació en disciplines científiques, sobretot quan es tracta de costos experimentals i de treballs de camp importants.
El nou programa de treball inclou un calendari provisional de les convocatòries de subvencions.
L'obertura de la Starting grant està prevista pel proper 17 de juliol, mentre que la convocatòria de les Synergy grants obrirà el proper 18 de juliol.
La present licitació es basa en un primer estudi conduit en el marc d'un projecte pilot per a la Sensibilització en la Construcció d'Algoritmes.
Aquesta segona fase del projecte i, en particular, aquesta licitació tractaran l'objectiu de dissenyar i prototipar solucions per a una selecció de problemes.
Més específicament, la present licitació es centrarà en explorar futures eines de polítiques i dissenyarà una sèrie de prototips i enfocaments de models per abordar qüestions concretes en la selecció algorítmica i en la presa de decisions en el context de les plataformes en línia, amb l'objectiu d'informar sobre les opcions per a la posada en marxa de polítiques en un entorn proper i a llarg termini.
Per tal de contribuir a aquest objectiu, la present licitació s'estructura en dos lots, amb els seus respectius objectius:
Lot 1: Dissenyar i documentar la viabilitat d'una sèrie d'opcions per a una supervisió significativa sobre els processos de presa de decisions algorítmics a les plataformes en línia.
Lot 2: Prototips d'eines tècniques i models analítics per a provar, explicar i/o auditar processos algorítmics específics utilitzats en plataformes en línia, i donar suport a aquesta supervisió.
Els resultats de cada lot hauran d'informar sobre opcions pràctiques per a la Comissió, els governs nacionals i els reguladors per exercir una supervisió significativa dels processos algorítmics rellevants en les polítiques públiques.
Pressupost: s'adjudicarà segons la relació qualitat/preu | Data límit: 16/09/2019
La Comissió Europea ha anunciat l'obertura de la segona convocatòria Telecom Connection Europe Facility (CEF) per al 2019.
Amb aquesta acció, la Comissió pretén oferir cofinançament per tal d'estimular i donar suport al desplegament d'infraestructures de servei digital europees en les àrees de ciberseguretat, eHealth, eProcurement, European e-Justice, la Plataforma Europea d'Habilitats i Treballs Digitals i dades obertes públiques.
Fins a 25 milions d'euros es destinaran, en el marc d'aquesta convocatòria, a satisfer les necessitats de les administracions públiques, les empreses i els ciutadans en les seves activitats transfrontereres.
El finançament del CEF Telecom dóna suport a projectes d'interès comú que milloren la vida quotidiana dels ciutadans, empreses i administracions públiques i contribueixen al desenvolupament d'un mercat únic digital mitjançant la implantació d'infraestructures digitals europees a tots els països de la UE.
Per aquest 2019, CEF Telecom destinarà un total de 44,2 milions d'euros al finançament d'infraestructures europees de serveis digitals.
Les temàtiques que aquesta segona convocatòria engloba són les següents:
Per tal de rebre finançament en el marc d'aquesta convocatòria, les propostes han d'estar preparades per al desplegament, contribuir a les polítiques del mercat únic digital de la UE i tenir una estratègia de sostenibilitat a llarg termini.
El finançament s'adjudicarà a aquelles propostes que compleixin millor amb els criteris especificats en el Programa de treball CEF Telecom 2019.
El dia 10 de juliol de 2019 tindrà lloc un Info Day virtual que proporcionarà informació i solucionarà dubtes sobre la present convocatòria i el procés de sol·licitud.
La Comissió Europea posa en marxa un estudi que investigarà detalladament l'impacte econòmic del software de codi obert (OSS) i el hardware de codi obert (OSH) sobre l'economia europea.
Ambdós categories representen sectors clau en el present i el futur de la Unió Europea i, més en particular, del desenvolupament de la seva economia.
L'estudi ha d'identificar els punts forts, els punts febles, les oportunitats i els reptes del codi obert en les polítiques rellevants de les TIC.
Les polítiques TIC que s'hauran d'analitzar respecte a l'ús i l'impacte del codi obert inclouen la ciberseguretat, la intel·ligència artificial, la digitalització de la indústria europea (DEI), els vehicles connectats, la computació d'alt rendiment (HPC), les grans dades, les tecnologies distribuïdes, etc. L'estudi hauria de reunir evidències en termes monetaris de l'impremta del codi obert en l'economia de la UE.
Finalment, l'estudi ha de proposar una llista d'opcions polítiques que puguin maximitzar el benefici del codi obert d'una indústria competitiva pel que fa al software i al hardware i una transformació ecològicament sostenible de l'economia de la UE.
Finalment, el contractant presentarà l'informe final d'estudi durant un taller que es durà a terme dins dels dotze mesos següents a la signatura del contracte per part de la darrera part contractant.
El contractant haurà de proposar una llista de, com a mínim, 80 stakeholders interessats, amb els quals haurà de posar-s'hi en contacte per tal de preparar el taller.